It-Tmien Direttiva tal-Kummissjoni
tal-15 ta’ Ġunju 1978
li tistabbilixxi metodi tal-Komunità ta’ analiżi għall-kontroll uffiċjali ta’ għalf għal bhejjem
(78/633/KEE)
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ekonomika Ewropea,
Wara li kkunsidrat id-Direttiva tal-Kunsill 70/373/KEE ta’ l-20 ta’ Lulju 1970 dwar l-introduzzjoni ta’ metodi tal-Komunità ta’ kampjunar u analiżi għall-kontroll uffiċjali ta’ għalf tal-bhejjem [1], kif l-aħħar emendata bl-Att ta’ l-Adeżjoni, u partikolarment l-Artikolu 2 tiegħu,
Billi dik id-Direttiva teħtieġ li l-kontroll uffiċjali ta’ għalf għal bhejjem għandu jkun imwettaq bl-użu ta’ metodi tal-Komunità ta’ kampjunar u analiżi għall-iskop tal-verifika tal-konformità mal-ħtiġijiet li joriġinaw mid-dispożizzjonijiet stipulati b’liġi, regolament jew azzjoni amministrattiva li tikkonċerna l-kwalità u l-komposizzjoni ta’ l-għalf għal bhejjem,
Billi d-Direttivi tal-Kunsill 71/250/KEE tal-15 ta’ Ġunju 1971 [2], 71/393/KEE tat-18 ta’ Novembru 1971 [3], 72/199/KEE tas-27 t’April 1972 [4], 73/46/KEE tal-5 ta’ Diċembru 1972 [5], 74/203/KEE tal-25 ta’ Marzu 1974 [6], 75/84/KEE ta’ l-20 ta’ Diċembru 1974 [7] u 76/373/KEE ta’ l-1 ta’ Marzu 1976 [8] diġà kienu stabillixxew numru ta’ metodi ta’ analiżi tal-Komunità; billi l-progress sa minn dak iż-żmien jagħmilha rakkomandabbli li jkun adottat it-tmien sett ta’ metodi;
Billi l-miżuri previsti f’din id-Direttiva huma bi qbil ma’ l-opinjoni tal-Kumitat Permanenti ta’ Għalf għal Bhejjem,
ADOTTAT DIN ID-DIRETTIVA:
Artikolu 1
1. Stati Membri għandhom jesiġu li l-analiżi għal kontrolli uffiċjali ta’ għalf għal bhejjem, f’dak li jirrigwarda l-kontenut fihom ta’ baċitraċina taż-żingu, flavophospholipol, ħadid, ramm, manganiż u żingu, li jkunu mwettqa bi qbil mal-metodi kif deskritti fl-Anness ta’ din id-Direttiva.
2. Id-dispożizzjonijiet ġenerali stipulati fil-Parti 1 "Introduzzjoni" ta’ l-Anness ta’ l-Ewwel Direttiva 71/250/KEE, bl-eċċezzjoni tal-parti li titratta mal-preparazzjoni tal-kampjun li għandu jkun analizzat, għandha tapplika għall-metodi deskritti fl-Anness ta’ din id-Direttiva.
Artikolu 2
L-Istati Membri għandhom, fl-1 ta’ Jannar 1979, idaħħlu b’effett il-liġijiet, regolamenti u dispożizzjonijiet amministrattivi meħtieġa sabiex dawn ikunu konformi ma’ din id-Direttiva. Għandhom minnufih jinfurmaw lill-Kummissjoni dwar dan.
Artikolu 3
Din id-Direttiva hija indirizzata lill-Istati Membri.
Magħmula fi Brussel, fil-15 ta’ Ġunju 1978.